સવિતા અને હું બંને ખાસ બહેનપણી હતા.અમે બંને સાથે જ નિશાળે જતા. સવિતા રોજ નિશાળે મોડી આવતી.તેને લીધે હંમેશા અમારે નિશાળે જવામાં મોડું થાતું. તેનું ઘર નિશાળ ના રસ્તા માં જ આવતું હોવા છતા પણ તે ક્યારેય મને તેના ઘરે નહોતી લઈ જતી. મેં તેને ઘણી વાર નિશાળે મોડા આવવા બાબતે પૂછી જોયું. પણ તે ક્યારેય આના વિશે વાત ના કરતી. જયારે પણ હું મોડા આવવા કે તેના ઘરે જવા વિશે વાત કરતી તો તે જાણે આનો જવાબ દેવા ના માંગતી હોય એવું મને લાગતું એટલે મેં તેને હવે એ બાબતે પૂછવાનું છોડી દીધું હતું. પણ અંદર ને અંદર મને તેની ચિંતા થતી કે ક્યાંક તે મુસીબતમાં તો નહીં હોય ને? એવી મુસીબત કે જેના વિશે તે મને નહીં જણાવી શકતી હોય? અથવાતો કઈ બીજું કઈ કારણ હોય? એટલે મેં આ રહસ્ય જાણવાનું નક્કી કરી લીધું…